
____________________________________________________________
Nr. 4829 / 06 decembrie 2024 



R A P O R T 
la proiectul de hotărâre  privind aprobarea bugetului de venituri
 și cheltuieli, rectificat, și a listei de investiții, rectificate, ale Consiliului  Local 
al comunei Târgușor, județul Constanța, pe anul 2024


Analizând Referatul de Aprobare şi Proiectul de Hotărâre  privind aprobarea bugetului de venituri şi cheltuieli, rectificat, și a listei de investiții, rectificate, ale Consiliului Local al comunei Târguşor, judeţul Constanţa, pe anul 2024, iniţiat de doamna Mădălina NEGRU, primarul comunei Târguşor, consider ca legala si oportună adoptarea acestuia.
	Consider ca legal acest proiect de hotărâre în conformitate cu prevederile art. 3 și art. 4 din Legea nr. 500/ 2002 privind finanţele publice, cu modificările şi completările ulterioare, prevederile art. 19 alin. (1) și alin. (2) din Legea nr. 273/ 2006 privind finanţele publice locale, cu modificările şi completările ulterioare, prevederile art. 3 – art. 7 și art. 11 – art . 22 din Legea bugetului de stat pe anul 2024, nr. 421/ 2023 şi prevederile art. 129 alin. (1) alin. (2)  lit. b) şi alin. (4) lit. a), art. 139 alin. (1) şi alin. (3) lit. a) coroborat cu art. 196 alin. (1) lit. a) din Ordonanței de Urgență a Guvernului nr. 57/ 2019 privind Codul Administrativ, cu modificările şi completările ulterioare.
	Consider ca oportun acest proiect de hotărâre urmare:
- sumei primite pentru suplimentul pentru combustibili solizi în conformitate cu prevederile art. 25 alin. (1) lit. d) din Legea nr. 226/2021 privind stabilirea măsurilor de protecție socială pentru consumatorul vulnerabil de energie; 
-  sumei primite de la Ministerul Dezvoltării, Lucrărilor Publice și Administrației pentru proiectul Asfaltare străzi în Localitatea Târgușor și Mireasa, comuna Târgușor, județul Constanța;
- Sumei primite de la OCPI Constanța pentru Servicii de Cadastru- Inregistrare Sistematică în vederea înscrierii imobilelor în cartea funciară situate în U.A.T. Târgușor, județul Constanța; 
- Sumei primite de la Consiliul Județean Constanța prin Hotărârea nr. 222/ 05.12.2024 privind repartizarea pe unități administrativ- teritoriale a unor sume din cote defalcate din impozitul pe venit, încasat suplimentar în anul 2024, pentru susținerea programelor de dezvoltare locală, pentru susținerea programelor de infrastructură care necesită cofinanțare locală, precum și pentru cheltuielile de funcționare pe care unitățile administrativ- teritoriale din județ, în mod justificat, nu le pot finanța din veniturile proprii și din sume defalcate din taxa pe valoarea adăugată pentru echilibrarea bugetelor locale.
- Adresa Activității de Trezorerie și Contabilitate Publică Constanța, nr. 22839/2024, privind suplimentarea cotelor defalcate din impozitul pe venit; 

Bugetul local de venituri și cheltuieli se rectifică după cum urmează:
· cu suma de 26.300 lei, în partea de venituri - contul 21.42.02.34 -  Subvenții pentru acordarea ajutorului pentru încălzirea locuinței și a suplimentului pentru energie alocate pentru consumul de combustibili solizi/ sau petrolieri; 
· cu suma de 507.874,16 lei, în partea de venituri - contul 21.42.02.65 - finanțarea programelor naționale de dezvoltare locală;
· cu suma de 63.266,03 lei, în partea de venituri - contul 21.43.02.34 - Sume alocate din bugetul A.N.C.P.I. pentru finanțarea lucrărilor de înregistrare sistematică din cadrul Programului național de cadastru și carte funciară  .
· cu suma de 9.963,89 lei, în partea de venituri – contul 21.04.02.05 - Sume repartizate din Fondul la dispoziția Consiliului Județean .
· cu suma de 16.340 lei, în partea de venituri - contul 21.04.02.01 - cote defalcate din impozitul pe venit.

Bugetul local de venituri și cheltuieli se echilibrează în partea de cheltuieli după cum urmează:
· cu suma de 26.300 lei, la secțiunea Funcționare, capitolul 68.02 - Asigurari si asistenta sociala - Titlul IX Asistență socială; 
· cu suma de 507.874,16 lei, la secțiunea Dezvoltare, capitolul 84.02 - Transporturi - Titlul XV Active nefinanciare - Alte active fixe
· cu suma de 89.569,92 lei, la secțiunea Funcționare, capitolul 70.02 - Locuinte, servicii si dezvoltare publica - Titlul II Bunuri și servicii

         Bugetul de venituri şi cheltuieli, al Consiliului Local al comunei Târguşor, judeţul Constanţa, v-a fi detaliat pe capitole şi subcapitole şi va fi prezentat sub formă de anexă la proiectul de hotărâre. 
       Având in vedere cele menţionate mai sus, propun membrilor Consiliului Local al comunei Târguşor adoptarea hotărârii in forma prezentata in proiect.



                                                        INSPECTOR,

